Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: szóló 1997. évi CLVI. törvény 8. §-ának (1) bekezdésében
Paragraph Index: 151

685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelősség alól mentesül, vagy — bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. A Közalapítvány megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előze- 2001/8. szám tesen tájékoztatni arról, hogy ilyen tisztséget egyidejűleg más közhasznú szervezetnél is betölt. 8.2. A Közalapítvány operatív egységei és működésük 8.2.1. A szolgáltató egységek és a programirodák működése A szolgáltató egységek biztosítják a Közalapítvány alapvető működéséhez szükséges feladatok ellátását, valamint háttérszolgáltatásokkal segítik a programirodákat feladatuk elvégzésében. A szolgáltató egységek közül a Pénzügyi Egység tervezi, gazdálkodik és elszámol a Kuratórium által jóváhagyott működési költséggel, továbbá intézi a Közalapítvány keretében koordinált programok pénzügyeit. Az operatív egységek készítik elő a Közalapítvány harmadik féllel történő szerződéskötéseit, valamint biztosítják a megkötött szerződésekben foglaltak végrehajtását. A programirodák: A programirodák tevékenységüket a Kuratórium által elfogadott éves munkaterv alapján végzik a Közalapítvány igazgatójának irányításával. A Tempus Iroda esetében a munkaterv az Európai Unió Bizottsága XXII. Főigazgatósága által meghatározott feladatok figyelembevételével készül el. A Tempus Iroda működését a Közalapítvány és az EU Bizottság között kötendő szerződés alapján az EU Bizottság anyagilag támogatja. A programirodák az általuk koordinált programok sikeres végrehajtása érdekében kapcsolatot kezdeményeznek és tartanak az adott programok célcsoportjaihoz tartozó hazai és európai intézményekkel, szakmai szervezetekkel, valamint együttműködnek a programokat irányító hivatalos szervekkel. 8.2.2. A Közalapítvány igazgatójának és a programok vezetőinek a feladatai A Közalapítvány igazgatójának feladatai: — a Kuratórium által meghatározott elvek alapján és keretek között irányítja a Közalapítvány operatív egységeinek működését, gondoskodik a Kuratórium által meghatározandó feladatok előkészítéséről, végrehajtásáról és ellenőrzéséről; — a Kuratórium döntései alapján a költségvetési keretek között gazdálkodik a Közalapítvány rendelkezésére álló pénzeszközökkel, e körben a Szervezeti és Működési Szabályzatban részletezettek szerint; — köteles gondoskodni a jogszabályban előírt számviteli, könyvelési rend kialakításáról, az állammal szembeni kötelezettségek teljesítéséről. A Közalapítvány igazgatója tölti be a Kuratórium titkári tisztjét. A programvezetők feladatai: A programvezetők egyúttal a programirodák vezetői is. A programvezetők az adott programok szakmai koordinációját végzik a Kuratórium által jóváhagyott munkatervek alapján. A programvezetők hivatali felettese a Közalapítvány igazgatója. A programvezető az általa irányított tevékenységekről közvetlenül a Közalapítvány igazgatójának, és az ő közvetítésével a Kuratóriumnak köteles beszámolni. A Kuratórium elnökének utasítására a programvezető az elnöknek vagy a Kuratóriumnak is köteles közvetlenül beszámolni. 8.3. Felügyelő Bizottság A Közalapítvány gazdálkodásának, számvitelének és ügyvitelének ellenőrzésére az alapító négytagú Felügyelő Bizottságot hoz létre, amelynek elnökét és tagjait az alapító kéri fel. A megbízás 2005. május 31-ig szól. A bizottsági tagság megszűnik a bizottsági tag halálával, jelölésének visszavonásával, lemondással, a határozott időtartam lejártával, valamint a Közalapítvány megszűnésével. A felügyelő bizottsági tagság megszűnhet a közszolgálati, illetve a közalkalmazotti jogviszony megszűnésével, az alapító döntésének függvényében. A Felügyelő Bizottság tagjai: elnök: — Fésűsné Illés Edit főosztályvezető, Oktatási Minisztérium tagok: — Abos Brúnó főosztályvezető-helyettes, Gazdasági Minisztérium, — Gabrovszky László főosztályvezető-helyettes, Külügyminisztérium, — Koleszár Katalin fogalmazó, Pénzügyminisztérium. A Felügyelő Bizottság az éves beszámoló és elkészített könyvvizsgálói jelentés alapján vizsgálja a Közalapítványt és a Kuratórium tevékenységét. Célvizsgálatot folytat, ha a Közalapítvány céljait veszélyeztetve látja. Szükség esetén a vizsgálatok lefolytatásához külső szakértőket is igénybe vehet. A Felügyelő Bizottság elnöke részére a Kuratórium elé döntésre terjesztett legfontosabb jelentéseket, előterjesztéseket meg kell küldeni. A Felügyelő Bizottság elnöke vagy annak képviselője a Kuratórium ülésein tanácskozási joggal részt vehet. A Felügyelő Bizottság a Közalapítvány működését érintő tapasztalatairól szükség szerint, de évente legalább egy alkalommal beszámol az alapítónak. Az alapító felkérése alapján a Felügyelő Bizottság más alkalommal is tarthat vizsgálatot. A Felügyelő Bizottság ügyrendjét maga állapítja meg. A Felügyelő Bizottság tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. Nem lehet a Felügyelő Bizottság elnöke vagy tagja, illetve könyvvizsgálója az a személy, aki

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes